CELEX: 32013D0221
Language: sl
Date: 2013-05-16 00:00:00
Title: 2013/221/EU: Izvedbeni sklep Komisije z dne 16. maja 2013 o določitvi finančnega prispevka Unije za odhodke, nastale zaradi sprejetja načrtov cepljenja v izrednih okoliščinah proti bolezni modrikastega jezika v Belgiji leta 2007 in leta 2008 (notificirano pod dokumentarno številko C(2013) 2799)

18.5.2013   
            
            
               SL
            
            
               Uradni list Evropske unije
            
            
               L 134/17
            
         IZVEDBENI SKLEP KOMISIJE
   z dne 16. maja 2013
   o določitvi finančnega prispevka Unije za odhodke, nastale zaradi sprejetja načrtov cepljenja v izrednih okoliščinah proti bolezni modrikastega jezika v Belgiji leta 2007 in leta 2008
   (notificirano pod dokumentarno številko C(2013) 2799)
   (Besedilo v francoskem in nizozemskem jeziku je edino verodostojno)
   (2013/221/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1), zlasti členov 3(3) in (4) ter druge alinee člena 3(6) Odločbe,
   ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije (2) (v nadaljnjem besedilu: finančna uredba), zlasti člena 84 Uredbe,
   ob upoštevanju naslednjega:
   
               (1)
            
            
               V skladu s členom 84 finančne uredbe in členom 94 Delegirane uredbe Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (3) (v nadaljnjem besedilu: pravila uporabe), institucija ali organi, na katere je ta institucija prenesla pooblastila, pred odobritvijo odhodka iz proračuna Unije sprejmejo sklep o financiranju, ki določa bistvene elemente ukrepa, povezanega z odhodki.
            
         
               (2)
            
            
               Odločba 2009/470/ES določa postopke, ki urejajo finančni prispevek Unije za posebne veterinarske ukrepe, vključno z nujnimi ukrepi. Unija bi morala finančno prispevati k upravičenim odhodkom držav članic, da pomaga pri izkoreninjenju bolezni modrikastega jezika v najkrajšem možnem času. Druga alinea člena 3(6) navedene odločbe določa pravila o deležu, ki se uporablja za stroške držav članic.
            
         
               (3)
            
            
               Uredba Komisije (ES) št. 349/2005 z dne 28. februarja 2005 določa pravila v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS (4). Člen 3 navedene uredbe določa pravila o odhodkih, upravičenih do finančne podpore Unije.
            
         
               (4)
            
            
               Z Odločbo Komisije 2008/655/ES (5) je bil odobren finančni prispevek Unije za nujne ukrepe v boju proti bolezni modrikastega jezika v Belgiji za leti 2007 in 2008 .
            
         
               (5)
            
            
               Belgija je 6. aprila 2009 predložila uradni zahtevek za povračilo iz členov 7(1) in 7(2) Uredbe (ES) št. 349/2005. Ugotovitve Komisije, metoda izračuna upravičenih odhodkov in sklepi so bili Belgiji sporočeni v pismu z dne 7. julija 2011. Belgija se je z njimi strinjala 4. avgusta 2011.
            
         
               (6)
            
            
               Plačilo finančnega prispevka Unije se izvede pod pogojem, da so se načrtovani ukrepi dejansko že izvedli in so pristojni organi sporočili vse potrebne informacije v predpisanih rokih.
            
         
               (7)
            
            
               Belgijski organi so v celoti izpolnili tehnične in upravne obveznosti iz člena 3(4) Odločbe 2009/470/ES in člena 7 Uredbe (ES) št. 349/2005.
            
         
               (8)
            
            
               Ob upoštevanju navedenega bi bilo treba zdaj v skladu s členom 3(2) Odločbe 2008/655/ES določiti celotni znesek finančnega prispevka Unije k upravičenim odhodkom, ki so povezani z izkoreninjenjem bolezni modrikastega jezika v Belgiji v letih 2007 in 2008.
            
         
               (9)
            
            
               Prvi obrok v znesku 3 328 215,15 EUR in drugi obrok v znesku 4 550 004,85 EUR sta že bila izplačana.
            
         
               (10)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Finančni prispevek Unije za odhodke v zvezi z izkoreninjenjem bolezni modrikastega jezika v Belgiji za leto 2007 in leto 2008 se določi v višini 7 881 826,95 EUR. Ta finančni prispevek je sklep o financiranju v smislu člena 84 finančne uredbe.
   Člen 2
   Ob upoštevanju skupnega prispevka Unije v višini 7 881 826,95 EUR se preostali znesek finančnega prispevka določi v višini 3 606,95 EUR.
   Člen 3
   Ta sklep je naslovljen na Kraljevino Belgijo.
   
      V Bruslju, 16. maja 2013
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 155, 18.6.2009, str. 30.
   
      (2)  UL L 298, 26.10.2012, str. 1.
   
      (3)  UL L 362, 31.12.2012, str. 1.
   
      (4)  UL L 55, 1.3.2005, str. 12.
   
      (5)  UL L 214, 9.8.2008, str. 66.